Na osnovu člana 30. Zakona o namještenicima u organima državne službe u Federaciji Bosne i Hercegovine (“Službene novine Federacije Bosne i Hercegovine”, broj: 49/05 i 103/21), v.d. načelnika Općine Stari Grad Sarajevo, r a s p i s u j e

**J A V N I O G L A S**

za prijem namještenika u radni odnos

na određeno vrijeme

**Službi za imovinsko-pravne, geodetske poslove i katastar i stambene poslove – Odsjek za geodetske poslove i katastar**

* Viši referent za poslove harmonizacije (usklađivanje podataka u katastarskom operatu) ……… 1 izvršilac.

Radni odnos se zasniva na određeno vrijeme, dok postoji potreba za obavljanjem navedenih poslova, a najduže 2 (dvije) godine.

Posebni uslovi: SSS – Srednja geodetska škola, položen stručni ispit, poznavanje rada na računaru (Auto Cad – Civil Designe, Kat.ba), poznavanje rada na geodetskim instrumentima i najmanje 10 (deset) mjeseci radnog staža.

Potrebni dokumenti:

Kandidati su dužni dostaviti Svojeručno potpisanu Prijavu sa CV na Javni oglas, te ovjerene fotokopije niže navedenih dokumenata:

1. Izvod iz matične knjige rođenih,
2. Uvjerenje o državljanstvu BiH, ne starije od 6 (šest) mjeseci,
3. Ovjerena izjava kandidata da u posljednje dvije godine od dana objavljivanja Javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji, odnosno u Bosni i Hercegovini,
4. Ovjerena izjava kandidata da nije obuhvaćen odredbom člana IX1. Ustava Bosne i Hercegovine,
5. Svjedočanstvo/diploma o završenom školovanju, SSS – Srednja geodetska škola
6. Uvjerenje o najmanje 10 (deset) mjeseci radnog staža, izdato od strane sadašnjeg ili ranijeg poslodavca iz kojeg se vidi na kojem je radnom mjestu kandidat radio kod poslodavca kod kojeg je/bio zaposlen, te koji je stepen stručne spreme bio predviđen za to radno mjesto i koliko je na tim poslovima ostvario radnog staža ili Uvjerenje Federalnog zavoda za penzijsko/mirovinsko i invalidsko osiguranje (PIO/MIO) ukoliko su u navedenom uvjerenju popunjene, pored ostalih i kolone stepena stručne

spreme koji predstavljaju obilježje „školske spreme koja se traži na radnom mjestu“ i šifre radnog mjesta, odnosno ukoliko su u njih unesene šifre stepena stručne spreme i šifre radnog mjesta koje je zaposlenik obavljao odnosno obavlja, ili Uvjerenje Porezne uprave Federacije BiH iz evidencije Jedinstvenog sistema registracije, kontrole i naplate doprinosa koja se vodi kod tog Organa o osiguranju, ukoliko su u navedenom uvjerenju popunjene, pored ostalih i kolone stručne spreme, šifre i nazivi zanimanja, datum prijave i odjave osiguranja,

1. Dokaz o položenom stručnom ispitu pred komisijom iz člana 31. stav (2) Zakona o namještenicima u organima državne službe u Federaciji Bosne i Hercegovine – Uvjerenje Ministarstva pravde i uprave Kantona Sarajevo o položenom stručnom ispitu,
2. Certifikat o poznavanju rada na računaru (Auto Cad – Civil Designe, Kat.ba) ili Potvrda poslodavca kojom se potvrđuje traženo,
3. Certifikat ili Potvrda poslodavca o poznavanju rada na geodetskim instrumentima.

Izabrani kandidat će biti obavezan dostaviti i ljekarsko uvjerenje o zdravstvenoj sposobnosti za obavljanje poslova navedenog radnog mjesta.

Dostavljeni dokumenti se neće vraćati.

Javni oglas ostaje otvoren 15 (petnaest) dana od dana posljednje objave u dnevnim listovima.

Prijave na Javni oglas dostaviti putem protokola Općine ili preporučenom poštom na adresu:

**OPĆINA STARI GRAD SARAJEVO**

**ul. Zelenih beretki br. 4**

**71000 Sarajevo**

sa naznakom: “Za Javni oglas za popunu radnog mjesta namještenika na određeno vrijeme“ (navesti naziv radnog mjesta na koje se kandidat prijavljuje)

Nepotpune i neblagovremene prijave kao i prijave kandidata koji ne ispunjavaju uslove iz Javnog oglasa neće se uzeti u meritorno razmatranje.

Broj: 01-30-6801/23  **v.d. NAČELNIKA**  
Datum, 07.10.2023. godine **OPĆINE STARI GRAD SARAJEVO**

**Mirsada Smajić, dipl.iur.**